ประกาศคณะกรรมการควบคุมการขนส่งทางบกประจำจังหวัดสระบุรี ฉบับที่ 53 (พ.ศ. 2550) เรื่อง กำหนดเส้นทางสำหรับการขนส่งประจำทางด้วยรถโดยสาร หมวด 4 จังหวัดสระบุรี สายที่ 2549 ชื่อเส้นทางสถานีขนส่งผู้โดยสารจังหวัดสระบุรี-หมู่บ้านท่าเยี่ยม

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดสระบุรี
ฉบับที่
๕๓ (พ.ศ. ๒๕๕๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดสระบุรี สายที่ ๒๕๔๙ ชื่อเส้นทาง
สถานีขนส่งผู้โดยสารจังหวัดสระบุรี-หมู่บ้านท่าเยี่ยม[๑]
 

ด้วย คณะกรรมการควบคุมการขนส่งทางบกประจำจังหวัดสระบุรีได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสระบุรีในการประชุมครั้งที่
๒/๒๕๔๙ เมื่อวันที่ ๒๙ กันยายน ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดสระบุรี สายที่ ๒๕๔๙ สถานีขนส่งผู้โดยสารจังหวัดสระบุรี-หมู่บ้านท่าเยี่ยม
โดยให้ใช้รายละเอียดเส้นทางดังนี้ คือ

สายที่
๒๕๔๙ ชื่อเส้นทาง สถานีขนส่งผู้โดยสารจังหวัดสระบุรี-หมู่บ้านท่าเยี่ยม
เริ่มต้นจากสถานีขนส่งผู้โดยสารจังหวัดสระบุรี ไปตามถนนสุดบรรทัด
ถึงทางหลวงแผ่นดินหมายเลข ๑ แยกขวาไปตามทางหลวงแผ่นดินหมายเลข ๑ ถึงถนนพิชัยรณรงค์สงคราม
แยกขวาไปตามถนนพิชัยรณรงค์สงคราม ผ่านสำนักงานประปาเทศบาลเมืองสระบุรี แยกซ้ายไปตามทางหลวงท้องถิ่นหมายเลข
อบจ. สบ. ๐๐๑/๔๗ ผ่านบ้านม่วง บ้านตะกุด บ้านตลิ่งชัน ไปสุดเส้นทาง ณ สถานที่จอดรถโดยสารประจำทางบ้านท่าเยี่ยม


ประกาศ
ณ วันที่ ๑๙ มีนาคม พ.ศ. ๒๕๕๐
ธวัชชัย
เทอดเผ่าไทย
ผู้ว่าราชการจังหวัดสระบุรี
ประธานกรรมการควบคุมการขนส่งทางบก
ประจำจังหวัดสระบุรี

วัชศักดิ์/ผู้จัดทำ
๑๓
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๘ ง/หน้า ๑๓๐/๗ มิถุนายน ๒๕๕๐